wickkiey/tamil-wikipedia-markdown huggingface dataset:
# ஆபித் ஹசன் சப்ரானி

**ஆபித் ஹசன் சப்ரானி** (Abid Hasan Safrani 11 ஜூன் 1911 - 5 ஏப்ரல் 1984) இந்திய தேசிய ராணுவத்தில் பணியாற்றிய ஒரு அதிகாரி ஆவார். நாடு சுதந்திரம் அடைந்த பிறகு இந்திய வெளியுறவு துறையின் மூலம் இந்திய தூதராக பல நாடுகளில் பணியாற்றினார்.  

## பிறப்பும் கல்வியும்
ஹைதராபாத்தில் காலனித்துவ எதிர்ப்பு குடும்பத்தில் பிறந்த ஆபித் ஹசன், ஜெர்மனிக்கு சென்று பொறியாளராக பயிற்சி பெற்றார்.  

## இந்திய தேசிய இராணுவத்தில்
இரண்டாம் உலகப் போர் நடைபெறத் துவங்கிய காலகட்டத்தில் ஜெர்மனியில் மாணவராக இருந்த ஆபித் ஹசன், அங்கிருந்த இந்தியக் கைதிகளிடம் உரையாற்றிய சுபாஷ் சந்திர போஸ்ஸின் பேச்சில் ஈர்க்கப்பட்டார். போஸை சந்தித்து சுதந்திர இந்தியப் படையணியில் சேர்ந்தார். போஸ் ஜெர்மனியில் இருந்து ஆதரவு திரட்டும்போது போஸின் தனிப்பட்ட செயலாளராகவும் மொழிபெயர்ப்பாளராகவும் பணியாற்றினார்.  

ஜெர்மனியில் இருந்து 1943 இல் தென்கிழக்கு ஆசியாவிற்கு போஸ் மேற்கொண்ட பயணத்தில் (ஜெர்மன் யு-போட் யு -80) இல் போஸுடன் பயணம் செய்தார். இந்திய தேசிய இராணுவத்தில் (ஐ.என்.ஏ) பல்வேறு சீர்திருத்தங்களை மேற்கொண்டார். மேலும் தென்கிழக்கு ஆசிய அளவில் நேதாஜியின் பிரச்சாரங்களின் போதும் உடன் பயணித்தார், ஹசன் இந்திய தேசிய இராணுவத்தில் ஒரு மேஜராகவும் உயர்ந்தார். இச்சமயத்தில்தான் அவர் குங்குமப்பூவின் புனித இந்து நிறத்திற்குப் பிறகு "சப்ரானி" ஐ தனது பெயருக்கு வகுப்புவாத நல்லிணக்கத்தின் அடையாளமாக ஏற்றுக்கொண்டார்.  

## ஜெய் ஹிந்த்
வீரர்கள் ஒருவரை ஒருவர் சந்திக்கும் பொழுது அவரவர் மதத்தின் அடிப்படையில், இனத்தின் அடைப்படையில் வாழ்த்து கூறிவந்தனர். வீரர்கள் ஒன்றாக நின்று ஒருங்கிணைந்த இந்தியாவுக்காக போராட வேண்டும் அதற்கு பொதுவான ஒரு வார்த்தையை உருவாக்கும் பணியை ஆபிதிடம் போஸ் ஒப்படைத்தார். செண்பகராமன் பிள்ளை உருவாக்கிய *இந்தியா வெல்க* எனப் பொருள்படும் ஜெய் ஹிந்த் என்ற சொற்றொடரை இந்திய தேசிய இராணுவத்தினர் பயன்படுத்தப் பரிந்துரைத்தார்.  

## ஐஎன்ஏ வழக்குகள்
இரண்டாம் உலகப் போரின் முடிவில் இந்திய தேசிய இராணுவ உறுப்பினர்கள் பலரும் கைது செய்யப்பட்டு ஐஎன்ஏ வழக்குகளின் கீழ் விசாரிக்கப்பட்டனர், ஆபிதும் விசாரணையின் முடிவில் விடுவிக்கப்பட்டு இந்தியாவுக்கு திருப்பி அனுப்பப்பட்ட பின்னர், 1946 ஆம் ஆண்டில் இந்திய தேசிய காங்கிரசில் சேர்ந்தார்.  

## இந்திய தூதராக
பிரிவினைக்குப் பிறகு, ஹசன் ஹைதராபாத்தில் குடியேறத் தேர்ந்தெடுத்து, புதிய இந்திய வெளியுறவு சேவையில் சேர்ந்தார். எகிப்து, டென்மார்க் உள்ளிட்ட பல நாடுகளின் இந்தியத் தூதராகப் பணியாற்றியுள்ளார்.  

## இறப்பு
ஆபித் ஹசன் சஃப்ரானி 1984 இல் ஹைதராபாத்தில் இறந்தார்.
# வலைத் தொடர்

**வலைத் தொடர்** (Web series) என்பது இணைய காணொளித் தொடர் ஆகும். பொதுவாக அத்தியாயங்கள் வடிவத்தில் இணையத்தில் வெளியிடப்படுகின்றது. மற்றும் வலைத் தொலைக்காட்சி ஊடகத்தின் ஒரு பகுதி ஆகும். இது 1990 களின் பிற்பகுதியில் தோன்றியது மற்றும் 2000 களின் முற்பகுதியில் மிகவும் முக்கியத்துவம் பெற்றது. ஒரு வலைத் தொடரின் ஒரு ஒற்றை நிகழ்வை ஒரு அத்தியாயம் அல்லது "வெப்சோட்" என்று அழைக்கலாம், இருப்பினும் பிறகு அந்த சொல் பெரும்பாலும் பயன்படுத்தப்படுவதில்லை.  

மேசைக் கணினி, மடிக்கணினி, கைக் கணினி மற்றும் திறன்பேசி உள்ளிட்ட பல சாதனங்கல் மூலம் வலைத் தொடர்களைக் காணலாம். அவற்றை தொலைக்காட்சியிலும் பார்க்கலாம். 2013 ஆம் ஆண்டில் நெற்ஃபிளிக்சு என்ற இணையத் தளத்தில் வெளியான ஹவுஸ் ஒப் கார்ட்ஸ், அரெஸ்டடு டெவலப்மெண்ட், ஹீமலோக் குரோவ் போன்ற வலைத் தொடர்கள் 65வது பிரைம் டைம் எம்மி விருதுகளில் முதலாவது அசல் இணைய வலைத் தொலைக்காட்சி தொடருக்காக பரிந்துரை செய்யப்பட்டது. 2016 ஆம் ஆண்டு நிலவரப்படி வலைத் தொடர்கள் தயாரிப்பில் சிறந்து விளங்குகின்றது. அதன் படி எம்மி விருதுகள் மற்றும் கனடிய திரை விருதுகள் போன்ற பல விருதுகளுக்கின் கீழ் பல விருதுகள் வழங்கப்பட்டு வருகின்றது.  

2015 ஆம் ஆண்டு காலப் பிற் பகுதிக்கு பிறகு தான் தமிழ் மொழியில் வலைத் தொடர்கள் உருவாக்கப்பட்டது . தற்பொழுது தமிழ் வலைத் தொடர்கள் பெரும் வளர்ச்சியடையத் துவங்கியுள்ளது. நிலா நிலா ஓடி வா, ஆட்டோ சங்கர், அமெரிக்கா மாப்பிள்ளை, கள்ளச்சிரிப்பு, மாயத்திரை, குயின், வெல்ல ராஜா போன்ற பல வலைத் தொடர்கள் நெற்ஃபிளிக்சு, பிரைம் வீடியோ, ஜீ5, ஆல்ட் பாலாஜி, ஹாட் ஸ்டார் போன்ற பல இணையத்தளங்களில் பதிவேற்றம் செய்யப்பட்டுள்ளது.
# குறுந்தொடர்

**குறுந்தொடர்** (miniseries) என்பது ஒரு தொலைக்காட்சி நிகழ்ச்சி வகை ஆகும். இது ஒரு கதையை முன்னரே தீர்மானிக்கப்பட்ட குறைந்த எண்ணிக்கையிலான அத்தியாயங்களை கொண்ட தொடர். "சீரியல்" என்ற சொல் ஐக்கிய இராச்சியம் மற்றும் பிற நாடுகளின் பொதுநலவாயமாக பயன்படுத்தப்படுகிறது, இருப்பினும் அதன் பொருள் அதன் பயன்பாட்டில் "குறுந்தொடர்களுக்கு" சமமாக இருக்காது. தென் கொரியா, ஐக்கிய இராச்சியம், வட அமெரிக்கா, ஜப்பான், பிரேசில், தாய்லாந்து போன்ற பல நாடுகளில் குறுந்தொடர்கள் ஒளிபரப்பாகிறது.  

## தென் கொரியா
தென் கொரியாவில் 1960 களில் குறுந்தொடர் தொலைக்காட்சி தொடர்கள் ஒளிபரப்பத் தொடங்கியது. அப்போதிருந்து நிகழ்ச்சிகள் உலகளவில் பிரபலமடைந்தன, தற்பொழுது பல மொழிகள் வசனவரிகளுடன் இணையங்களில் வழங்கி வருகின்றது.  

கொரிய நாடகங்கள் வழக்கமாக ஒரு இயக்குனரின் தலைமையில் கீழ் ஒரு திரைக்கதை எழுத்தாளரால் எழுதப்படுகின்றன, இதனால் அமெரிக்க தொலைக்காட்சித் தொடர்களைப் போலல்லாமல் ஒரு தனித்துவமான இயக்க பாணியையும் மொழியையும் கொண்டிருக்கின்றனது. கொரியன் தொடர்களில் பெரும்பாலும் பல இயக்குநர்களும் எழுத்தாளர்களும் இணைந்து பணியாற்றுகிறார்கள். தர்காலத்தில் அமைக்கப்பட்ட தொடர்கள் வழக்கமாக ஒரு பருவத்திற்கு இயங்கும், 12−24 அத்தியாயங்கள் ஒவ்வொன்றும் 60 நிமிடங் களில் ஒளிபரப்பாகும்.
# இத்தாலிய மரபியல் வரலாறு



**இத்தாலிய மரபியல் வரலாறு** (Genetic history of Italy) என்பது அண்மைக் கால இத்தாலியர்களின் புவியியலாகவும் வரலாற்ரியலாகவும் உருவாகிய மரபியல் வரலாறு ஆகும். இத்தாலியரின் மூதாதையர் பெரும்பாலும் முந்துநிலை இந்தோ ஐரோப்பியர், எசுட்டுரூசிகர், இரயேத்தியர் போன்றோரின் கால்வழியினர் ஆவர், இந்தோ ஐரோப்பியர் (பெரும்பாலும் இத்தாலியர்), பண்டைய கிரேக்கர், கெல்ட்டுகள் வழிவந்தவர் ஆவர்.  

உரோமானியப் பேரரசின் வீழ்ச்சியின் பல நூற்றாண்டுகளுக்குப் பிறகான முற்றுகைகள் உள்ளக மக்களின் மரபன் தேக்கத்தில் கணிசமான மாற்றமேதும் ஏற்படுத்தவில்லை என்பது பொதுவாக ஏற்கப்பட்டுள்ளது; ஏனெனில், உரோமானிய இத்தலியரின் பேரளவு மக்கள்தொகையோடு ஒப்பிடும்போது சிற்றெண்ணிக்கையிலேயே செருமானியரும் பிறரும் புலம்பெயர்ந்து இத்தாலிக்கு வந்துள்ளனர்.
# வெற்று கோட்டுரு

கோட்டுருவியலில் **வெற்று கோட்டுரு** (*null graph*, "empty graph") என்பது "0-வரிசை கோட்டுரு" அல்லது "விளிம்பற்ற கோட்டுரு"வைக் குறிக்கும்.  

## 0-வரிசை கோட்டுரு

சுழிய-வரிசை கோட்டுரு (<math>K_0</math>) என்பது முனைகளே இல்லாத தனித்த கோட்டுரு ஆகும் (முனைகளே இல்லையென்பதால் இதன் வரிசை 0 ஆகவுள்ளது). முனைகளே கிடையாது என்பதால் விளிம்புகளும் கிடையாது. எனவே சுழிய கோட்டுருவானது 0-வரிசைகொண்ட ஒரு ஒழுங்கு கோட்டுருவாக இருக்கும். சில நூலாசிரியர்கள் கோட்டுருக்களில் ஒன்றாக சுழிய-வரிசைக் கோட்டுருவை (<math>K_0</math>) கருதுவதில்லை (வரையறைப்படியோ அல்லது வசதிக்காகவோகூட). இதனைக் கோட்டுருக்களுள் ஒன்றாகக் கருதுவது பயனுள்ளதாக இருக்குமா இல்லையா என்பது குறிப்பிட்ட சூழலின் தேவையைப் பொறுத்தமையும்.  

நேர் பயன்:  
- கோட்டுருக்களை கணக் கோட்பாடு மூலம் வரையறுக்கும் போது <math>K_0</math> இன் வரையறையும் அதிலிருந்து பெறப்படுகிறது:

கணக்கோட்பாட்டு வரையறைப்படி ஒரு கோட்டுருவின் முனைகளின் கணம் *V* மற்றும் விளிம்புகளின் கணம் *E* எனில் அக்கோட்டுருவானது வரிசைச் சோடிகள் (*V*, *E*) ஆக வரையறுக்கப்படுகிறது. இந்த வரையறை முறைப்படி, முனைகளின் கணம் *V* மற்றும் விளிம்புகளின் கணம் *E* இரண்டையும் வெற்றுக் கணங்களாகக் கொண்ட கோட்டுருவாக <math>K_0</math> இருக்கும்.  

- நிறுவல்களில் கணிதத் தொகுத்தறிதல் முறையில் சுழியக் கோட்டுரு இயல்பு அடிப்படைவகையாகப் பங்களிக்கிறது.

எதிர் பயன்:  
- சுழிய-வரிசை கோட்டுருவை கோட்டுருக்களில் ஒன்றாக எடுத்துக்கொண்டால், கோட்டுருக்களின் பண்புகளுக்கான வாய்பாடுகளின் வரையறைகளில் அதனை விலக்கி வரையறுக்க நேரும்போது "சுழியமற்ற கோட்டுருக்கள்" எனக் குறிப்பிடவேண்டிய அவசியம் எழுகிறது. இதைத் தவிர்க்கும் விதமாக, எடுத்துக்கொள்ளப்படும் சூழலில் வேறுவிதமாகக் அறிவுறுத்தப்பட்டிருந்தால் தவிர, "கோட்டுரு" என்றால் "குறைந்தபட்சம் ஒரு முனை கொண்ட கோட்டுரு" ஆகும் என்ற நிலைப்பாடு கையாளப்படுகிறது.

- <math>K_1</math> இன் (ஒரு முனை, விளிம்புகளற்ற கோட்டுரு) பெரும்பான்மையான சில அடிப்படைப் பண்புகளை <math>K_0</math> வெறுமையாக நிறைவு செய்கிறது. <math>K_0</math> இன் அளவு (முனைகளின் எண்ணிக்கை) சுழியம் என்பதால் அது அதன் நிரப்பு கோட்டுருவுக்கு (<math>\overline{K_0}</math>) சமமாக இருக்கும்.

- சுழியக் கோட்டுருவை திசையற்ற கோட்டுருவாக, திசை கோட்டுருவாக அல்லது இரண்டுமாகக் கொள்ளலாம். திசை கோட்டுருவாகக் கொள்ளும்போது அது ஒரு திசையுள்ள சுழற்சியற்ற கோட்டுருவாக இருக்கும். மேலும் சுழியக் கோட்டுரு முழுக்கோட்டுரு மற்றும் விளிம்புகளற்ற கோட்டுருவாக இருக்கும். எனினும் எடுத்துக்கொள்ளப்படும் சூழல் சுழியக் கோட்டுருவினைக் கணக்கில் கொள்ளுமா இல்லையா என்பதைப் பொறுத்து இந்த பண்புகளின் வரையறைகள் மாறும்.

## விளிம்பற்ற கோட்டுரு

*n* ஒரு இயல் எண் எனில், "விளிம்பற்ற கோட்டுரு (வெற்று கோட்டுரு) <math>\overline K_n</math> என்பது *n* முனைகளும் "0" விளிம்புகளும் கொண்ட *n* வரிசை கோட்டுருவாகும். <math> K_0</math> கோட்டுருக்களுக்கு அனுமதியில்லாத சூழல்களில் விளிம்பற்ற கோட்டுருவானது சிலசமயங்களில் வெற்று கோட்டுருவெனவும் குறிக்கப்படுகிறது.  

விளிம்பற்ற கோட்டுரு ஒரு 0-ஒழுங்கு கோட்டுரு ஆகும். *n*-முனை விளிம்பற்ற கோட்டுரு முழுக்கோட்டுரு <math>K_n</math> இன் நிரப்புக் கோட்டுருவாக இருக்குமென்பதால் <math>\overline K_n</math> எனக் குறிக்கப்படுகிறது.
# எம். பி. வீரேந்திர குமார்

**எம். பி. வீரேந்திர குமார்** (*M. P. Veerendra Kumar*) என்பவர் ஒரு இந்திய அரசியல்வாதி, எழுத்தாளர், பத்திரிகையாளர் ஆவார். மேலும் இவர் பதினான்காவது மக்களவை உறுப்பினராக இருந்தார். லோக்தாந்த்ரிக் ஜனதா தள கட்சியைச் சேர்ந்த இவர் அக் கட்சியின் கேரள மாநில பிரிவின் தலைவராக இருந்தார். மலையாள நாளேடான *மாத்ருபூமியின்* தலைவராகவும், நிர்வாக இயக்குநராகவும் இருந்தார். கேரளத்தின் கோழிக்கோட்டில் மாரடைப்பு காரணமாக 2020 மே 28 அன்று இவர் இறந்தார்.  

## வாழ்க்கை
இவர் சோசலிஸ்ட் கட்சியின் தலைவரும் சட்டமன்ற முன்னாள் உறுப்பினருமான பத்மபிரபா கவுடருக்கும் மருதேவி அவ்வா இணையருக்கு மகனாக 1936 சூலை 22 அன்று கல்பற்றாவில் உள்ள ஒரு பிரபலமான சமண குடும்பத்தில் பிறந்தார். கல்பற்றாவிலும் கோழிக்கோட்டிலும் பள்ளி படிப்பபை முடித்தத்த பிறகு, மதராசில் உள்ள இராமகிருஷ்ணா மிஷன் விவேகானந்தா கல்லூரியில் மெய்யியலில் முதுகலைப் பட்டம் பெற்றார்.  

தீவிர அரசியலில் ஈடுபட்ட இவர், முந்தைய சம்யுக்தா சோசலிஸ்ட் கட்சியின் பொருளாளர் மற்றும் தேசிய குழு உறுப்பினராகவும், சோசலிஸ்ட் கட்சியின் கேரள பிரிவின் மாநில செயலாளராகவும், முந்தைய சோசலிஸ்ட் கட்சியின் அகில இந்திய செயலாளர்களில் ஒருவராகவும், கேரள எதிர்க்கட்சி ஒருங்கிணைப்புக் குழுத்தலைவர், முந்தைய ஜனதா கட்சியின் துணைத் தலைவராகவும், அதன் தலைவராகவும் பொறுப்பு வகித்துள்ளார். நெருக்கடி நிலைக் காலத்தில் இவர் கைது செய்யப்பட்டார். 1987-91 காலக்கட்டத்தில் இவர் கேரள சட்டமன்ற உறுப்பினராகத் தேர்ந்தெடுக்கப்பட்டார். பின்னர், 1996 இல் கோழிக்கோடு தொகுதியில் இருந்து இந்திய நாடாளுமன்றத்தின் கீழவையான மக்களவைக்கு தேர்ந்தெடுக்கப்பட்டார். இவர் மாநில அமைச்சரவையில் தொழிலாளர் துறை அமைச்சராகவும், பின்னர் நிதி அமைச்சராகவும் செயல்பட்டார்.  

## படைப்புகள்
இவரது படைப்புகள் பின்வருமாறு:  

- *சமன்வாயதின்தே வசந்தம்*
- *புத்தந்தே சிரி*
- *கட்டம் கனாச்சாரடுகலம்*
- *ஆத்மவிலெக்கோரு தீர்த்தயாத்ரா*
- *பிரதிபாயுட் வெருகல் தேடி*
- *சங்கம்புழ: விதியுட் வெட்டம்ரிகம்*
- *திரிஞ்சுனொக்கும்போல்*
- *லோகவ்யபாரா சம்கதானாயம் ஓரக்குடுக்குக்கலம்* (கட்டினு சேஷமுல்லா ஆரன்வேஷனம்)
- *ரோஷாத்திண்டே விதுகல்*
- *ஆதினிவசந்திந்தே ஆதியோஹுகுகல்*
- *ஹைமாவதபூவில்*
- *ராமந்தேடுக்கம்*

## விருதுகள்

- வி.ஆர்.கிருஷ்ணன் எழுதச்சன் ஜன்மசாதாப்தி விருது (2009)
- *ஹைமாவதா பூவில்* நூலுக்காக கேந்திரா சாகித்ய அகாடமி விருது (2010)

## இறப்பு
இதய நோயால் பாதிக்கப்பட்ட இவர், மே 28, 2020 அன்று கோழிக்கோட்டில் உள்ள ஒரு தனியார் மருத்துவமனையில் இறந்தார்.
# தர்மநாதபுரம்



**தர்மநாதபுரம்** (*Dharmanathapuram*) என்ற ஊரானது திருச்சிராப்பள்ளியிலிருந்து  அரியலூர் செல்லும் சாலையில் லால்குடிக்கு மேற்கே அமைந்துள்ள மாந்துறை என்ற கிராமத்திலிருந்து வடக்கே சுமார் 5 கிலோ மீட்டர் தூரத்தில் அமைந்துள்ளது. 2001 கணக்கீட்டின்படி இவ்வூரின் மக்கட்தொகை 200 ஆகும்.  

## வரலாறு
சவரிமுத்து உடையார் என்ற நிலக்கிழாரால் இந்த ஊர் பிரித்தானியாவின் இந்தியப் பேரரசு காலத்தில் ஏற்படுத்தப்பட்டது. இவ்வூர் மக்கள் அனைவரும் பார்க்கவகுலத்தினர்.  

## ஊர் பெயர்க்காரணம்
பசியோடு வருவோர்க்கு சோறும், மோரும் வயிறார இலவசமாகக் கொடுத்து வந்தமையாலும், வறியோருக்கு நடவு செய்ய நெல்நாற்று, கூரைவேய தென்னங்கீற்று, மூங்கில் போன்றவற்றை இலவசமாக கொடுத்து தானத்தில் சிறந்தோங்கியதால் ஒத்தைமச்சு என்ற பெயர் மாறி, தர்மநாதபுரம் என்ற பெயர் பெற்றது.  

## தேவாலயம்
இங்குள்ள புனித வனத்து சின்னப்பர் ஆலயம் கத்தோலிக்க திருச்சபையைச் சேர்ந்தது. இது 19 ஆம் நூற்றாண்டு காலத்திய தேவாலயம். இதன் பழைய கட்டிடம் அழிக்கப்பட்டு புதிய கட்டிடம் 1983 இல் துவக்கப்பட்டு 1987 இல் கட்டி முடிக்கப்பட்டது. அந்நாளின் கும்பகோணம் பிஷப்பான பால் அருள்சாமியால் புது ஆலயம் திறந்து வைக்கப்பட்டது.  

## விழாக்கள்
புனித வனத்து சின்னப்பருக்கு ஆண்டுப் பெருவிழா, கிறித்துமஸ், புத்தாண்டு மற்றும் பொங்கல் விழாக்கள் சிறப்புடன் கொண்டாடப்படுகின்றன.  

## போக்குவரத்து
மாவட்டச் சாலையில் அமைந்துள்ளதால் பேருந்து வசதியுள்ளது. இவ்வூருக்கு அருகிலுள்ள வானூர்தி நிலையம் திருச்சிராப்பள்ளி பன்னாட்டு வானூர்தி நிலையம் (25&nbsp;கிமீ தொலைவு) ஆகும்.  

இதற்கு அருகிலுள்ள தொடருந்து நிலையங்கள் மாந்துறை, வாளாடி, இலால்குடி ஆகிய தொடருந்து நிலையங்கள் உள்ளன.
# கொங்கு பிராட்டியார்



**கொங்கு பிராட்டியார்** ஒரு வைணவ அடியார் ஆவார்.  
இராமானுஜரால் இவருக்கு இப்பெயர் வழங்கப்பட்டது. கொங்கு தேசத்திலிருந்து திருவரங்கம் வந்து இராமானுஜரின் அடியவரானார். தன்னுடைய சொந்த ஊருக்குத் திரும்பும் போது அவருடைய நினைவாக இராமானுஜரின் திருவடிகளைப் பெற்றுச் சென்றவர். மேலும், இவரைப் பற்றிய குறிப்புகள் கொங்கு மண்டல சதகம் எடுத்துரைக்கின்றது.
# பொதும்பு

**பொதும்பு**, மதுரை மாவட்டம், மதுரை வடக்கு வட்டம், மதுரை மேற்கு ஊராட்சி ஒன்றியத்தில் உள்ள பொதும்பு ஊராட்சியில் அமைந்த கிராமம் ஆகும். 2011-ஆம் ஆண்டின் மக்கள் தொகை கணக்கெடுப்பின் படி, பொதும்பு கிராம மக்கள்தொகை 1,823 ஆகும்.  

## அமைவிடம்
மதுரையிலிருந்து அலங்காநல்லூர் செல்லும் சாலையில், 12 கி.மீ. தொலைவில் அமைந்துள்ளது.  

## சிறப்புகள்
பொதும்பில் கிழார், பொதும்பில் கிழார் மகனார் வெண்கண்ணியார், பொதும்பில் புல்லாளங் கண்ணியார் போன்ற சங்க காலப் புலவர்களின் பெயரோடு பொதும்பு தொடர்புடையது. இப்புலவர்கள் பொதும்பிலே பிறந்தவர்களாகவோ அல்லது பொதும்பு சார்ந்த தொடர்புடையவர்களாகவோ இருக்கலாம்.
# நடைமுறை நாடகம்

**நடைமுறை நாடகம்** (Procedural drama) என்பது தொலைக்காட்சி நிகழ்ச்சியின் ஒரு வகையாகும். இது குற்றங்கள் எவ்வாறு தீர்க்கப்படுகின்றன அல்லது சட்ட அமலாக்க நிறுவனம், சட்டமன்ற அமைப்பு அல்லது நீதிமன்றத்தின் வேறு சில அம்சங்களை மையமாகக் கொண்டுள்ளது.  

சில நாடகங்களில் உயர் தொழில்நுட்பம் அல்லது அதிநவீன கருவிகளைக் கொண்டு தயாரிக்கப்படுகின்றது. இந்த கதையில் முக்கிய கதாபாத்திரங்கள் குற்றவாளிகளை பிடிப்பதற்காக எவ்வாறு சிக்கலைச் சந்திக்கின்றன என்பதை விளக்குகின்றது. கதைகள் வழக்கமாக ஒரு அத்தியாய வடிவமைப்பைக் கொண்டுள்ளன, இது பார்வையாளருக்கு முந்தைய அத்தியாயங்களைக் காணத் தேவையில்லாதவாறு ஒரு அத்தியாயத்திற்கும் இன்னொரு தொடர்பு இல்லாதவாறு தயாரிக்கப்படுகின்றது. அத்தியாயங்கள் பொதுவாக ஒரு தன்னிறைவைக் கொண்டிருக்கின்றன, அவை தனித்தனியாகவும் குறிப்பிடப்படுகின்றன. நடைமுறை நாடக வடிவம் உலகம் முழுவதும் பிரபலமானது. லா & ஆர்டர், காமம் லா, டாகார்ட் போன்றவை நடைமுறை நாடக வகைக்குள் அடங்கும்.
# நிரப்பு கோட்டுரு


கோட்டுருவியலில் ஒரு கோட்டுருவின் நிரப்பு கோட்டுரு (*complement*) அல்லது நேர்மாறு (*inverse*) கோட்டுரு பின்வரும் பண்புகளைக் கொண்ட கோட்டுருவாக இருக்கும்:  

- இன் முனைகளே இன் முனைகளாக இருக்கும்.
- இரு வெவ்வேறான இரு முனைகள் இல் அடுத்துள்ளவைகளாக இல்லாமல் "இருந்தால், இருந்தால் மட்டுமே" அவை இல் அடுத்துள்ள முனைகளாக இருக்கும்.

ஒரு முழுக்கோட்டுருவாகும்படி அதன் இணைக்கப்படாத முனைகளை இணைத்து இல்லாத விளிம்புகளை நிரப்பிய பின்னர் ஏற்கனவே உள்ள விளிம்புகளை நீக்கினால் இன் நிரப்பு கோட்டுருவான கிடைக்கும்.  
நிரப்பு கோட்டுருவானது மூலக் கோட்டுருவின் கண நிரப்பி அல்ல; விளிம்புகள் மட்டுமே நிரப்பப்படுகின்றன.  

## வரையறை
### திசையற்ற கோட்டுரு
ஒரு திசையற்ற கோட்டுரு; என்பது இன் ஈருறுப்பு உட்கணங்களைக் கொண்டது எனில், ஆனது இன் நிரப்பி ஆகும்.  

இதில் என்பது இல் இன் நிரப்பு கணமாகும்.  

### திசை கோட்டுரு
திசையற்ற கோட்டுரு போலவே திசை கோட்டுருவின் நிரப்பியையும் வரையறுக்கலாம்:  
ஒரு திசை கோட்டுருவின் நிரப்பு கோட்டுருவும் அதே முனைகளைக் கொண்டதொரு திசைக் கோட்டுருவாக இருக்கும். இன் வரிசைச்சோடிகளாலான உட்கணங்களைக் கொண்டதாக அமையும்.  

: ஒரு திசை கோட்டுரு; என்பது இன் வரிசைச் சோடிகளின் உட்கணங்களைக் கொண்டது எனில், ஆனது இன் நிரப்பி ஆகும்.  

## பயன்பாடுகளும் எடுத்துக்காட்டுகளும்
பல கோட்டுருவியல் கருத்துகள் நிரப்பு கோட்டுரு வழியாக தொடர்பு கொண்டுள்ளன:  
- வெற்று கோட்டுருவின் நிரப்பு கோட்டுரு ஒரு முழுக்கோட்டுருவாக இருக்கும். இதன் மறுதலையும் உண்மையாகும்.
- கோட்டுருவின் நிரப்பு கோட்டுருவின் தூண்டப்பட்ட உட்கோட்டுருவானது இல் ஒத்த தூண்டப்பட்ட உட்கோட்டுருவின் நிரப்பு கோட்டுருவாக இருக்கும்.
- ஒரு கோட்டுருவின் சாரா கணமானது, அக்கோட்டுருவின் நிரப்பு கோட்டுருவில் ஒரு குறுகும்பாக இருக்கும். இதன் மறுதலையும் உண்மையாகும். ஒரு கோட்டுருவின் சாரா கணமானது விளிம்பற்ற தூண்டப்பட்ட உட்கோட்டுருவாகவும் ஒரு குறுகும்பு முழுமையான தூண்டப்பட்ட கோட்டுருவாகவும் இருக்கும் என்பதால் இக்கூற்று முதல் இரு கூற்றுகளின் சிறப்புவகையாக அமையும்.
- ஒரு கோட்டுருவின் தன்னுருவாக்கக் குலமானது நிரப்பிக் கோட்டுருவின் தன்னுருவாக்கக் குலமாக இருக்கும்.
- ஒவ்வொரு முக்கோணமற்ற கோட்டுருவின் நிரப்பியும் வளைநகமற்ற கோட்டுருவாகும். இதன் மறுதலை உண்மையில்லை.
# அரசியல் நாடகம்

**அரசியல் நாடகம்** (Political drama) என்பது ஒரு அரசியல் கூறு கொண்ட ஒரு நாடகம், திரைப்படம் அல்லது தொலைக்காட்சி நிகழ்ச்சியை விவரிக்க முடியும். இது ஒரு சமூகத்தின் அரசியல் கருத்தை பிரதிபலித்து அல்லது ஒரு அரசியல்வாதி அல்லது தொடர்ச்சியான அரசியல் நிகழ்வுகளை விவரிக்கிறது.  

ஆரன் சோர்க்கின், ராபர்ட் பென் வாரன், செர்கீ ஐசென்ஸ்டைன், பெர்தோல்ட் பிரெக்ட், இழான் பவுல் சார்த்ர, கேரில் சர்ச்சில் மற்றும் பெடரிக்கோ கார்சியா லோர்க்கா ஆகியோர் அரசியல் சார்ந்த கதை எழுதுபவர்கள் ஆவார்.  

தமிழ்த் திரைப்படத்துறையில் அரசியல் சார்ந்த அரசியல், அமைதிப்படை, ஆய்த எழுத்து, எல். கே. ஜி, என். ஜி. கே, சகுனி போன்ற பல திரைப்படங்கள் வெளியாகியுள்ளது. அரசியல்ல இதெல்லாம் சாதாரணமப்பா என்ற ஒரு தொடரும் புதுயுகம் தொலைக்காட்சியில் ஒளிபரப்பானது என்பது குறிப்பிடத்தக்கது.
# அம்மார் இப்னு யாசிர்

**அம்மார் இப்னு யாசிர் இப்னு அமீர் இப்னு மாலிக்** ,எனப்படுபவர் இஸ்லாமிய வரலாற்றில் இசுலாமிய மார்க்கத்தை முதலில் ஏற்றவர்களில் ஒருவராக இருந்தார் , இஸ்லாத்திற்காக தன்னை முழுமையாக அர்ப்பணித்த காரணத்தால் , முஹம்மது நபி மற்றும் முஸ்லிம்களின் மிகவும் விசுவாசமான மற்றும் அன்பான தோழர்களில் ஒருவராக கருதப்படுகிறார். வரலாற்று ரீதியாக, அம்மார் இப்னு யாசிர் இஸ்லாத்தின் முதன்மை பள்ளிவாசலான காஃபா கட்டிய முஸ்லீம்களில் ஒருவராவார் .  

### இஸ்லாத்திற்கு முன்
அம்மார் பானு மக்சும் கோத்திரத்தைச் சேர்ந்தவர் ஹிஜாசில் (தற்போதைய சவூதி அரேபியா ). பிறந்தார், மேலும் கதீஜா (ரலி)<nowiki/>உடனான முஹம்மது நபியின் திருமணத்தின் தூதுவர்களில் ஒருவராக இருந்தார். அவரது தந்தை, யாசிர் இப்னு அமீர், யேமனில் உள்ள கஹ்தான் கோத்திரத்தைச் சேர்ந்தவர், மக்காவுக்கு குடிபெயர்ந்து, அடிமைப் பெண்ணான சுமய்யா பின்த் கயாத்தை மணந்த பின்னர் அங்கேயே குடியேறினார்; அம்மார் மற்றும் அவரது பெற்றோர்களான யாசிர் மற்றும் சுமய்யா ஆகியோர் அபுஹுதைஃபாவின் அடிமைகளாக இருந்தனர், அவரது மரணத்தின் பின்னர், இஸ்லாத்தின் எதிரிகளில் ஒருவரான அபு ஜஹ்ல்-இன் அடிமைகளாக எடுத்துக் கொள்ளப்பட்டு சித்திரவதைக்கு ஆளானார்கள். முஹம்மது நபியின் நம்பகத்தன்மையைப் பற்றிய அம்மரின் நம்பிக்கையும் அறிவும், அவருடைய நபித்துவத்திற்கு முன்பே ஆரம்பகாலத்தில் இசுலாத்தை பின்பற்ற அவரை ஊக்குவித்தது.  

### இஸ்லாமை ஏற்ற பிறகு
முஹம்மது நபியின் முதன்மை தோழரான அபுபக்கரின்(ரலி) அவர்களின் மூலமாக 614 அல்லது 615 இல் இஸ்லாம் மதத்தை ஏற்றார். . அம்மரின் தந்தை, தாய் மற்றும் சகோதரரும் முஸ்லிம்களாக மாறினர்.  

இதை அறிந்த குரைஷியர்கள் இஸ்லாத்தை கைவிட மறுத்ததற்காக கடுமையான துன்புறுத்தலுக்கு உள்ளாக்கப்பட்டனர் இதில் அம்மாரின் தாயார் அபு ஜஹால் என்பவனால் கொலை செய்யப்பட்டார்: அவர் முதல் முஸ்லீம் தியாகியாக கருதப்படுகிறார். இந்த துன்பகரமான நிகழ்வுக்கு பதிலளிக்கும் விதமாக இறைவனிடம் இருந்து செய்தியாக குர்ஆனின் அத்தியாயம் 29 (சிலந்தி)யின் தொடக்க வசனங்கள் வந்தன  

#### போர்க்களத்தில் அம்மார்(ரலி)
இஸ்லாத்தின் முதல் போரான பத்ர் போரில் பங்கேற்ற வீரர்களில் அம்மர் அவர்களும் ஒருவராக இருந்தார் நபிகள் நாயகத்தின் மரணத்திற்குப் பிறகும் அவர் முஸ்லிம்களுடனான அனைத்து கடுமையான போர்களிலும் தொடர்ந்து பங்கேற்றார்.
# உண்மைநிலை நிகழ்ச்சி

**உண்மைநிலை நிகழ்ச்சி** அல்லது **யதார்த்த நிகழ்ச்சி** (Reality) என்பது தொலைக்காட்சி நிகழ்ச்சியின் ஒரு வகையாகும். இது முன்கூட்டியே படமாக்கப்படாத நிஜ வாழ்க்கை சூழ்நிலைகளை ஆவணப்படுத்துகிறது, இது பெரும்பாலும் தொழில்முறை நடிகர்களைக் காட்டிலும் அறியப்படாத நபர்களைக் கொண்டுள்ளது.  

யதார்த்த தொலைக்காட்சி நிகழ்ச்சிகள் 1990 களின் முற்பகுதியில் "ரியல் வேர்ல்ட்" மற்றும் 2000 களின் முற்பகுதியில் *சர்வைவர்*, *ஐடல்ஸ்* மற்றும் பிக் பிரதர் போன்ற நிகழ்ச்சிகள் உலகளாவிய வெற்றிகளுடன் முக்கியத்துவம் பெற்றது, இவை பல நாடுகளிலும் மறு செய்யப்பட்டு ஒளிபரப்பானது. யதார்த்த தொலைக்காட்சி நிகழ்ச்சி களில் பங்குபெற விரும்புவோர் நேரடியாக அல்லது காணொளி மூலம் தேர்வாகப்படுகின்றார்கள். போட்டியாளர்கள் போட்டி அடிப்படையிலாக படிப்படியாக நீக்குவதைக் கொண்டிருக்கின்றனர், அவை நீதிபதிகள் குழு அல்லது நிகழ்ச்சியின் பார்வையாளர்களாகவும் இருக்கலாம்.  

ஆவணப்படங்கள், தொலைக்காட்சி செய்திகள், விளையாட்டு தொலைக்காட்சி நிகழ்ச்சி, பேச்சு நிகழ்ச்சிகள் மற்றும் விளையாட்டு நிகழ்ச்சிகள் பொதுவாக யதார்த்த தொலைக்காட்சி நிகழ்ச்சியாக வகைப்படுத்தப்படுவதில்லை.  

தமிழ் தொலைக்காட்சியில் யதார்த்த நிகழ்ச்சிகள் 2000 ஆம் ஆண்டு காலப் பகுதியில் ஆரம்பிக்கப்பட்டது. சன் தொலைக்காட்சியில் ஒளிபரப்பான *சப்தஸ்வரங்கள்*, ஜெயா தொலைக்காட்சியில் ஒளிபரப்பான *ரகமாலிகா*, விஜய் தொலைக்காட்சியின் எயார்டல் சூப்பர் சிங்கர் போன்ற பல பாட்டு நிகழ்ச்சிகள் ஒளிபரப்பானது. அதே தருணம் தமிழ் தொலைக்காட்சித்துறை நடனந்திருக்கும் முக்கியத்துவம் அளிக்கப்பட்டு ஜோடி நம்பர் ஒன், மானாட மயிலாட, மஸ்தானா மஸ்தானா, சூப்பர் டான்சர், போன்ற பல நடன நிகழ்ச்சிகள் ஒளிபரப்பானது. 2010 ஆம் ஆண்டு காலப்பகுதிக்கு பிறகு அமெரிக்கா மற்றும் பிற நாட்டு யதார்த்த நிகழ்ச்சிகள் போன்று பிக் பாஸ் தமிழ், எங்க வீட்டு மாப்பிள்ளை, வில்லா டு வில்லேஜ், நீங்களும் வெல்லலாம் ஒரு கோடி, டான்ஸ் விஸ் டான்ஸ், சோப்பனா சுந்தரி, யார் அந்த ஸ்டார் 2020 போன்ற பல நிகழ்ச்சிகள் ஒளிபரப்படுகின்றன.
# புளோரண்டைன் இஸ்டரிஸ்

**புளோரண்டைன் இசிடரிசு** என்பது இத்தாலிய மறுமலர்ச்சி அரசியல் தத்துவஞானியும் எழுத்தாளருமான நிக்கோலோ மாக்கியவெல்லி எழுதிய வரலாற்று குறிப்பு நூலாகும். இது 1532 இல் இவரது மரணத்திற்குப் பின் வெளியிடப்பட்டது.  

## பின்னணி
இத்தாலியின் பிளாரென்ஸ் ராஜ்யத்தில் செல்வாக்கான அரசு பதவியில் மாக்கியவெல்லி இருந்துவந்தார். அரசியல் நிலை மாறி 1512 ஆம் ஆண்டில் பழைய ராஜ வமிசத்தினரான மெடிசி குடும்பத்தைச் சேர்ந்தவர்களின் நகர ராஜ்யத்தின் ஆட்சியுரிமைக்கு வந்தபோது, மாக்கியவெல்லி தன் பதவியினின்றும் நீக்கப்பட்டார். இதனால் இவர் வறுமை நிலைக்கு ஆட்பட்டார். மாக்கியவெல்லியின் வறுமை நிலை கண்டு, இரக்கப்பட்ட மெடிசி பரம்பரையைச் சேர்ந்தவர்கள், 1518-ஆம் ஆண்டில் இவரை அழைத்து பிளாரென்ஸ் வரலாற்றை எழுதும்பணியை ஒப்படைத்தனர். இதற்காக இவருக்கு வருடாந்தரச் சம்பளமாக ஒரு சிறு தொகை கொடுக்கப்பட்டது. தர்க்கமுறையாகத் தொடர்ந்து ஏற்படும் மக்கள் வாழ்க்கையின் மாறுபாடுகளைப் பற்றிய இதுபோன்ற சரித்திரக் குறிப்பு எழுதும் முறை வேறு எந்த மொழியிலும் செய்யப்படாத முதல் முயற்சியாகும். ஆனால் மாக்கியவெல்லி இந்நூலை முற்றுப்பெற முடிப்பதற்கு முன்னால் மார்கியவெல்லி இறந்துவாட்டார்.
# சி. எஸ். ஐ துவக்கப் பள்ளி, நத்தம் (திண்டுக்கல் மாவட்டம்)


**சி. எஸ். ஐ துவக்கப்பள்ளி** திண்டுக்கல் மாவட்டம் நத்தம் தாலுகாவில் கி.பி. 1879ஆம் ஆண்டு இருபாலர் பள்ளியாகத் துவங்கப்பட்டது. இப்பள்ளி துவங்கப்பட்டு 145 ஆண்டுகள் (2025 இல்) நிறைவடைந்துவிட்டது. இது அரசு உதவிபெறும் பள்ளி ஆகும். இதன் முதல் தலைமைஆசிரியர் ஞானப்பிரகாசம் பிள்ளை ஆவார். இப்பள்ளி மதுரை முகவை திருமண்டலத்திற்கு உட்பட்டது. இப்பள்ளியின் தற்போதைய தாளாளர் அருள்திரு கிங் சாமுவேல் சற்குணம். தலைமை ஆசிரியர் ஆரோக்கிய ராஜா (2020 முதல்)  

## வளர்ச்சி

# கி.பி. 1879ஆம் ஆண்டில் கூரைக் கட்டடத்தில் துவங்கப்பட்டது. சிலகாலத்திற்குப்பின் ஓட்டுக்கட்டடத்தில் செயல்பட்டு வந்தது. பின்னர் இப்பள்ளிக் கட்டிடம் 2001 மற்றும் 2013ஆம் ஆண்டு புதுப்பிக்கப்பட்டு, பல வசதிகளுடன் செயல்பட்டுவருகிறது. நூற்றாண்டு கடந்த பள்ளி என்ற பெருமைக்குரியது.
முன்னாள் தலைமை ஆசிரியர்கள் விவரம்:  
- செல்லையா
- பி. எஸ். எப். பாஸ்கரன்
- ராசையா
- உதயக்குமார்
- பால்ஜெயகரன்
- ஜோஷ்வா
- பாக்கியவதி
- ஞானசெல்வம். (2016 - 2020)

## வெளியிணைப்புகள்
- CSI PRIMARY SCHOOL, NATHAM
# பன்னாட்டு தகவல் தொழில்நுட்ப நிறுவனம், ஐதராபாத்

**பன்னாட்டுத் தகவல் தொழில்நுட்ப நிறுவனம்** (**International Institute of Information Technology, Hyderabad**), இந்தியாவின் தெலங்கானா மாநிலத் தலைநகரான ஐதராபாத்தில் இயங்கும் இத்தகவல் தொழில்நுட்ப நிறுவனம், தன்னாட்சி பெற்ற பல்கலைக்கழகமாக 1998 ஆண்டு முதல் இயங்குகிறது. இது இந்திய அரசின் மனிதவள மேம்பாட்டு அமைச்சகத்தின் கீழ் செயல்படுகிறது. தெற்காசியாவில் தகவல் தொழில் நுட்பக் கல்வி வழங்கும் முதல் ஏழு பல்கலைக்கழகங்களில், இப்பல்கலைக்ழகமும் ஒன்றாகும். மேலும் இப்பல்கலைக்கழகத்தில் படித்த மாணவர்களில் நூறு விழுக்காட்டினருக்கும் வேலைவாய்ப்பு உறுதியாகும். இப்பல்கலைக் கழகம் தகவல் தொழில் நுட்பத்தில் இளநிலை மற்றும் முதுநிலை அறிவியல் மற்றும் தொழில்நுட்பப் பட்டப் படிப்புகள் வழங்குகிறது. மேலும் இந்நிறுவனம் தகவல் தொழில் நுட்ப ஆய்வுப் படிப்பில் முதுதத்துவமாணி மற்றும் முனைவர் பட்டங்கள் வழங்குகிறது.  

மேலும் இப்பல்கலைக்கழகம் ஒருங்கிணைந்த ஐந்தாண்டு இளநிலை மற்றும் முதுநிலை தகவல் தொழில்நுட்ப அறிவியியல் (B.S & M.S) மற்றும் தொழில்நுட்பப் பட்டங்கள் (B.Tech & M.Tech).  

இத்தகவல் தொழில்நுட்ப பல்கலைக்கழகத்தில், மேனிலைப் பள்ளி முடித்த மாணவர்களை அகில இந்திய அளவில் நுழைவுத் தேர்வு முலம் அனுமதி வழங்கப்படுகிறது.  
இது போன்ற நிறுவனங்கள் பெங்களூரு மற்றும் தில்லியில்  
இயங்குகிறது.
# பலவகையான நிகழ்ச்சி

**பலவகையான நிகழ்ச்சி** (Variety show) என்பது இசை நாடகம், நகைச்சுவை திட்ட உருவரை, மாய வித்தை, கழைக்கூத்து, ஏமாற்று வித்தை, மற்றும் மாயக்குரல் உள்ளிட்ட பல்வேறு செயல்களால் ஆன பொழுதுபோக்கு நிகழ்ச்சி வகை ஆகும். இது பொதுவாக ஒரு தொகுப்புபாளரால் அறிமுகப்படுத்தப்படுகிறது. பல்வேறு வடிவங்கள் விக்டோரியா கால மேடையில் இருந்து வானொலி மற்றும் பின்னர் தொலைக்காட்சி வரை சென்றன. பல்வேறு நிகழ்ச்சிகள் 1940 களின் பிற்பகுதியிலிருந்து 1980 களில் ஆங்கில மொழி தொலைக்காட்சிகளில் பிரதானமாக இருந்தன.  

ஐக்கிய இராச்சியத்தின் *ராயல் வரியேட்டி பேரஃஓர்மன்ஸ்* மற்றும் தென் கொரியா நாட்டு *ரன்னிங் மேன்* போன்ற நிகழ்ச்சிகள் இன்னும் பிரபலமாக உள்ளது.
# தொலைக்காட்சியில் அறிவியல் புனைவு

**தொலைக்காட்சியில் அறிவியல் புனைவு** (Science fiction on television) என்பது அறிவியல் புனைவு சார்ந்த ஒரு தொலைக்காட்சி நிகழ்ச்சி வகை ஆகும். இது முதன்முதலில் தொலைக்காட்சி நிகழ்ச்சிகளில் 1930 களின் பிற்பகுதியில் தோன்றியது, இது அறிவியல் புனைகதையின் பொற்காலம் என்று அழைக்கப்படுகிறது. சிறப்பு விளைவுகள் மற்றும் பிற உற்பத்தி நுட்பங்கள் மூலம் யதார்த்த வடிவில் ஒரு கற்பனை உலகின் உயிருள்ள காட்சி படத்தை உருவாக்கி படைப்பதே அறிவியல் புனைவு ஆகும். ஸ்டார் ட்ரெக், ட்விலைட் ஸோன், X- பைல்ஸ், ஸ்மால்வில்லி போன்ற பல அறிவியல் புனைவு சார்ந்த தொடர்கள் ஒளிபரப்பானது.  

## அறிவியல் புனைவு தொலைக்காட்சி தயாரிப்பு செயல்முறை மற்றும் முறைகள்
தற்போதைய யதார்த்தத்தை அடையமுடியாத அளவிற்கு பண்புகள் மற்றும் திறன்களைக் கொண்ட கற்பனை அமைப்புகள் அல்லது கதாபாத்திரங்களை சித்தரிக்க வேண்டிய அவசியம் தொலைக்காட்சி உற்பத்தியின் சிறப்பு நுட்பங்களை விரிவாகப் பயன்படுத்த தயாரிப்பாளர்களைக் கட்டாயப்படுத்துகிறது.  

## சிறப்பு விளைவுகள் (Special effects)
தொலைக்காட்சியில் அறிவியல் புனைகதை வரலாறு முழுவதும் சிறப்பு விளைவுகள் ஒரு முக்கிய கருவியாக இருந்தன. சிறிய வெடிபொருள்கள், ரத்தக் குண்டுகள் ஆகியவை திகில் தொடர்களில் அரக்கர்களையும் பாதிக்கப்பட்டவர்களையும் உருவாக்க சிறப்பு விளைவுகள் தேவைப்படுகின்றது.
# மத்திய சாலை ஆய்வு நிறுவனம்

ஜெயக்கர் குழுவின் பரிந்துரையின் அடிப்படையில், **மத்திய சாலை ஆராய்ச்சி நிறுவனம்** (Central Road Research Institute) 1952 ஆம் ஆண்டு அமைக்கப்பட்டது. சாலைகளின் வடிவமைப்பு, கட்டுமானம், பராமரிப்பு பற்றி பல்வேறு ஆய்வுகளையும், ஆராய்ச்சிகளையும் இந்தநிறுவனம் மேற் கொண்டு வருகிறது. நடுவன் அரசின் அறிவியல் மற்றும் தொழிலக ஆய்வு மன்றத்தின் ஒரு அங்கமாக இது விளங்குகிறது. கீழ்கண்ட பணிகள் சம்மந்தமான ஆராய்ச்சி மற்றும் வளர்ச்சித் திட்டங்களில் இந்த நிறுவனம் தன்னை ஈடுபடுத்திக் கொண்டுள்ளது:  
1. விமான ஒடு பாதை/ சாலைகளின் வடிவமைப்பு, கட்டுமானம், பராமரிப்பு
1. நடுத்தர / பெரு நகரங்களுக்கு ஒருங்கிணைந்த போக்குவரத்துத் திட்டங்கள்
1. சமவெளி, மலைப்பகுதி போன்ற வெவ்வேறு நில சாலைகளின் மேலாண்மை.
1. தரம் குன்றிய கட்டுமான பொருட்களின் மேம்பாடு
# விக்கிப்பீடியா:முதற்பக்கக் கட்டுரைகள்/சூன் 7, 2020

<div id="mp-tfa-img">  

</div>  
**பாக்ஸ் மங்கோலிகா** எனும் பதத்திற்கு லத்தீன் மொழியில் “மாங்கோலிய அமைதி” என்று பொருள். இது ***பாக்ஸ் டாடரிகா*** என்றும் அழைக்கப்படுவதுண்டு. “இது அசல் பதமான *பாக்ஸ் ரோமனா*விலிருந்து உருவானது. 13 வது மற்றும் 14 ஆம் நூற்றாண்டுகளில் மங்கோலியப் படையெடுப்புகளால் யூரேசியப் பிரதேசத்தில் வாழ்ந்த மக்களின் சமூக, கலாச்சார, மற்றும் பொருளாதார வாழ்க்கையில் ஏற்பட்ட நிலைத்தன்மையை இது குறிக்கிறது. இந்தப் பதமானது ஒன்றுபட்ட நிர்வாகத்தால் உருவான எளிதாக்கப்பட்ட தகவல் தொடர்பு, வர்த்தகம் மற்றும் மங்கோலியர்களின் வெற்றிகளைத் தொடர்ந்து அதன் விளைவாக பரந்த நிலப்பரப்பில் ஏற்பட்ட அமைதியான காலம் ஆகியவற்றைப் பற்றி விவரிக்கப் பயன்படுத்தப்படுகிறது. **மேலும்...**  
---
<div id="mp-tfa-img">  

</div>  
**இசுலாமுக்கு முந்திய அரேபியாவின் சமயம்** என்பது அரேபியாவில் இசுலாம் சமயம் தோன்றுவதற்கு முன்னர் அராபியத் தீபகற்பத்தின் அரேபிய மக்கள் பல கடவுள் வணக்க முறை, யூதம், கிறித்தவம் மற்றும் பாரசீக சொராட்டிரம் போன்ற சமய முறைகளைப் பின்பற்றினர் என்பதையும் அவர்களின் இசுலாம் அல்லாத சமய நம்பிக்கைகளைப்பற்றிக் குறிப்பிடுவதாகும். ஆரம்பத்தில், அரேபியாவின் பல கடவுள் வணக்க முறையில் தேவதைகள் மற்றும் புனித ஆவிகளை வணங்கினர். அரேபியர்கள் ஹெஜாஸ் பகுதியில், குறிப்பாக மெக்காவில் உள்ள காபாவில் வைத்து வழிபட்ட பெண் தேவதைகளில் முக்கியமானவைகளாக அல்-லாத், அல்-உஸ்ஸா மற்றும் மனாத் காணப்பட்டன. **மேலும்...**
# ஓதற்பிரிவு

**ஓதற்பிரிவு என்றால் என்ன** *  

- ஓதற்பிரிவு என்பது கணவன் கல்வி கற்பதற்காக வெளிநாட்டு செல்வது ஆகும்.
- இவ்வகையிலானப் பிரிவென்பது மூன்றாண்டுகள் வரை நீடிக்கலாம்.
- ஓதற்பிரிவின்போது தலைவன் தலைவியை நினைத்துப் புலம்புவதோ இடையில் திரும்புவதோ இல்லை.இதுவே ஓதற்பிரிவு ஆகும்.

## இலக்கியத்தில் ஓதற்பிரிவு
இல்லறத்தின் போது, தலைவன் வேற்று நாட்டுக்குச் சென்று ஆங்குள்ளோருக்குத் தான் அறிந்தவற்றைக் கற்பித்தும், அவர்களிடம் இருந்து கற்றும் வருவான். தொல்காப்பியத்தில் இவ்வாறு பிரியும் காலம் "ஓதற்பிரிவு" எனச் சொல்லப்பட்டுள்ளது. (தொல். பொ. 25.) இதற்கு மூன்று ஆண்டு காலம் எனவும் வகுக்கிறது.  
- கல்விநலங்கூறல்
- பிரிவுநினைவுரைத்தல்
- கலக்கங்கண்டுரைத்தல்
- வாய்மொழிகூறித் தலைமகள் வருந்தல்
# Module:Pn

---
Module that returns one value from a list of unnamed parameters  
Named parameter idx is the index of the parameter that is to be returned  
Negative indices count backward from the end of the list  
# 

local p = {}  

p.getVal = function  
local args = {}  
-- copy arguments from object and its parent  
for k, v in pairs(.args) do  
args[k] = v  
end  
for k, v in pairs(:getParent.args) do  
args[k] = v  
end  
if not args[1] then  
return nil  
end  
local idx = tonumber(args.idx) or 1  
if idx < 0 then idx = #args + idx + 1 end  
return args[idx]  
end  

return p
# மேரி பென்டன்


**மேரி பென்டன் (Mary Fenton)** அல்லது **மெகர்பாய்** (1854 - 1896) என்ற இவர் ஐரோப்பிய வம்சாவளியைச் சேர்ந்த முதல் குஜராத்தி, பார்சி மற்றும் உருது நாடக நடிகை ஆவார். பிரிட்டிசு இந்திய இராணுவத்தில் ஒரு ஐரிசு இராணுவ வீரருக்குப் பிறந்த இவர், பார்சி நடிகரும்-இயக்குனருமான கவாஸ்ஜி பழஞ்சி கட்டாவ் என்பவரை காதலித்து மணந்தார். கட்டாவ் இவரை நடிப்புலகிற்கு அறிமுகப்படுத்தினார். மேலும் பென்டன் ஒரு வெற்றிகரமான மேடை வாழ்க்கையை கொண்டிருந்தார்.  

## ஆரம்ப கால வாழ்க்கை
மேரி பென்டன் இந்தியாவின் முசோரிக்கு அருகிலுள்ள இலாண்டூரில் பிரிட்டிசு இந்திய இராணுவத்தின் ஓய்வுபெற்ற வீரர் மேத்யூ பென்டன் மற்றும் ஜேனட் ஆகியோருக்கு மேரி ஜேன் பென்டன் என்ற பெயரில் பிறந்தார். இவரது ஆரம்பகால வாழ்க்கை மற்றும் கல்வி பற்றிய கூடுதல் தகவல்கள் எதுவும் கிடைக்கவில்லை. பார்சி நாடக நடிகரும் இயக்குநருமான கவாஸ்ஜி பழஞ்சி கட்டாவ் தனது *இந்தர் சபா* என்ற நாடகத்திற்காக ஒத்திகை பார்த்துக்கொண்டிருந்த பொழுது பென்டன் தனது மேஜிக் விளக்கு என்ற நிகழ்ச்சிக்காக மண்டபத்தை முன்பதிவு செய்ய வந்திருந்தார். அங்கே இருவரும் சந்தித்து பின்னர் இருவரும் காலித்து மணந்து கொண்டனர். அதைத் தொடர்ந்து, மேரி, மெகர்பாய் என்ற பார்சி பெயரை ஏற்றுக்கொண்டார். மேரி ஏற்கனவே இந்தி மற்றும் உருது மொழியை அறிந்திருந்தார். மேலும் 1870களில் கட்டாவ் பாடல் மற்றும் நடிப்பில் இவருக்கு கூடுதல் பயிற்சி அளித்தார்.  

இவரது திறமை மற்றும் கட்டாவுடனான உறவு காரணமாக அவர் நாடக அரங்குகளில் ஒரு பரபரப்பை உருவாக்கினார்.  

## தொழில்
மேரி பார்சி, குஜராத்தி மற்றும் உருது நாடகங்களின் முதல் ஆங்கிலோ-இந்திய நடிகை ஆவார். பின்னர் இவர் பிராம்ஜி அப்பு நாடக நிறுவனத்தில் பணிபுரிந்தார். அதன்பிறகு பல நாடக குழுக்களுக்கு மாறினார்.  

மேரி பென்டன் அநேகமாக 1896 இல் தனது 42 வயதில் இறந்துவிட்டார் என்று நம்பப்படுகிறது.
# தீபிகா நாராயண் பரத்வாஜ்

**தீபிகா நாராயண் பரத்வாஜ் (Deepika Narayan Bhardwaj)** இவர் ஓர் இந்திய பத்திரிகையாளரும், ஆவணப்படத் தயாரிப்பாளரும் மற்றும் சம உரிமை ஆர்வலரும் ஆவார். மணமகள் மற்றும் அவர்களது குடும்பத்தினர் வரதட்சணை கொடுமை காரணம் மற்றும் குற்றவியல் பிரிவு 498 ஏ (வரதட்சணை எதிர்ப்பு சட்டம்) ஆகியவற்றை உள்ளடக்கிய ஒரு ஆவணப்படத்தை தயாரித்த பின்னர் பரத்வாஜ் முக்கியத்துவம் பெற்றார். ரோதக் சகோதரிகளின் வைரஸ் வீடியோ சர்ச்சையில் பாதிக்கப்பட்டவர்கள் எனக் கூறப்படும் சதித்திட்டத்தில் இவர் சாட்சிகளை நேர்காணல் செய்து ஆதாரங்களை சேகரித்து அம்பலப்படுத்தினார்.  

## கல்வி மற்றும் தொழில்
தீபிகா நாராயண் பரத்வாஜ் துணி மற்றும் அறிவியல் தொழில்நுட்ப நிறுவனத்தில் பி.டெக் பட்டம் பெற்றார். 2009 ஆம் ஆண்டில் இந்திய இதழிலியல் தொழில்நுட்ப நிறுவனத்தில் தொலைக்காட்சி பத்திரிகையில் முதுகலை சான்றிதழ்ப் பட்டம் பெற்றார்.  

திரைப்படத் தயாரிப்பைத் தொடர வேலையை விட்டுச் செல்வதற்கு முன்பு 2006 முதல் 2008 வரை இவரது *கிராமின் டக் சேவக்* என்ற முதல் ஆவணப்படம் 2009 இல் ஜீவிகா: ஆசியா வாழ்வாதார ஆவணப்பட விழாவில் மாணவர் திரைப்பட விழாவில் வெற்றி பெற்றது. இவர் நவம்பர் 2010 முதல் எக்ஸ்சேஞ்ச் 4 என்ற நிறுவனத்தில் தலைமை ஆலோசகராக பணியாற்றி வருகிறார்.
# நாடகத் தடைச்சட்டம்



நாடகத் தடைச்சட்டம் என்பது விடுதலைப் போராட்டக் காலகட்டத்தில் மக்களிடையே விழிப்புணர்வை ஏற்படுத்தும்  
நோக்கில் மேடையேற்றப்பட்ட பல்வேறு நாடகங்களைத் தடுக்கும் வகையில் அன்றைய பிரித்தானிய அரசால் கொண்டுவரப்பட்டதாகும். நாடகங்களை மேடையேற்றுவதற்கு பிரித்தானிய அரசானது பல்வேறு விதிமுறைகளையும் கட்டுப்பாடுகளையும் விதித்தது. அவற்றுள் ஒன்று 1876 இல் கொண்டுவரப்பட்ட *நாடகத் தடைச்சட்டம்* (Dramatic Performances Act) ஆகும். இதன்படி நாடகத்தை மேடையேற்றும் முன் அதன் பிரதியை மாவட்ட ஆட்சியரிடமும் காவல்துறை ஆணையரிடமும் காண்பித்து அனுமதி பெறவேண்டும். காவல்துறையால் ஒவ்வொரு பக்கத்திலும் முத்திரையிட்டப்பட்ட பிரதியும் அனுமதியும் இருந்தால் மட்டுமே நாடக அரங்கத்தினர் நாடகத்தை நிகழ்த்த அனுமதிப்பர் என்று குறிப்பிடப்படுகிறது.  

முனைவர் சக்திப் பெருமாள் மதுரை பால சண்முகானந்த சபையினைக் குறித்துப் பேசும் இடத்தில் "ஆங்கில அரசாங்கம் இந்நாடகங்களுக்குத் தடை விதித்தது எனினும் பலப்பல தடைகளுக்கும் இன்னல்களுக்குமிடையே சுதந்திர எழுச்சியூட்டும் நாடகங்களை இவர்கள் அரங்கேற்றத் தவறவில்லை" (தமிழ் நாடக வரலாறு - ப.87) என்று குறிப்பிடுகின்றார். இது நாடகத் தடைச்சட்டம் மற்றும் நாடகக் கலைஞர்களின் நாட்டுப்பற்றை ஒருங்கே எடுத்துரைக்கின்றது. தேசபக்தி, கதரின் வெற்றி, ஜம்புலிங்கம் போன்றவை ஆங்கில அரசால் தடைசெய்யப்பட்ட நாடகங்களுள் குறிப்பிடத்தக்கவையாகும்.  

1876இல் கொண்டு வரப்பட்ட இச்சட்டம் நாடு சுதந்திரமடைந்த பின்னரும் நடைமுறையில் இருந்துள்ளது. 1954 ஆம் ஆண்டு எம்.ஆர்.ராதாவின் பகுத்தறிவுப் பிரச்சார நாடகங்களை முடக்குவதற்கு ஆங்கிலேயர் கால நாடகத் தணிக்கைச்சட்டத்தை மாநில காங்கிரஸ் கொண்டு வந்ததாக திரு.ஞாநி அவர்கள் குறிப்பிடுகின்றார். "ஒருவழியாக 2012 ஆம் ஆண்டு, நானே தமிழக நாடகத் தணிக்கைக் சட்டத்தை எதிர்த்து சென்னைஉயர்நீதிமன்றத்தில் வழக்கு கொடுத்தேன். இதை விசாரித்த நீதிபதி கே.சந்துரு 2013 ஜனவரியில், இந்த சட்டப்பிரிவு அரசியல் சட்டத்துக்கு முரணானவை என்று தீர்ப்பளித்து 60 வருட அராஜக தணிக்கை முறைக்கு முற்றுப்புள்ளி வைத்தார்." (ஞாநி, பலூன், ப.84) என்று திரு.ஞாநி அவர்கள் குறிப்பிடுகின்றார்.  

இதன்வழி 2013 ஆம் ஆண்டு வரை நடைமுறையிலிருந்த நாடகத் தடைச்சட்டம் ஞாநி அவர்களின் முயற்சியால் திரும்பப் பெறப்பட்டதை அறிய முடிகின்றது.
# விடலைப் பருவ நாடகம்

**விடலைப் பருவ நாடகம்** (Teen drama) டீன் ஏஜ் நாடகம் என்பது விடலைப் பருவ கதாபாத்திரங்களுக்கு முக்கிய கவனம் செலுத்தி எடுக்கப்படும் ஒரு வகை நாடகத் தொடர் ஆகும். இந்த வகை நாடகம்1990 களின் முற்பகுதியில் முக்கியத்துவம் பெற்றது, குறிப்பாக பாக்ஸ் தொலைக்காட்சி தொடரான **பெவர்லி ஹில்ஸ், 90210** என்ற தொடர் 1986 ஆம் ஆண்டு ஒளிபரப்பானது. இந்த வகை தொடரின் வெற்றிக்கு பிறகு, தொலைக்காட்சி எழுத்தாளர்களும் மற்றும் தயாரிப்பாளர்களும் இந்த புதிய வகை தொடர்கள் மீது கவனம் செலுத்தப்பட்டது. கடந்த காலங்களில், இளைஞர்களை மையமாகக் கொண்ட பெரும்பாலான தொடர்கள் சிட்காம்களாக இருந்தன, அதே நேரத்தில் நாடகத் தொடர்களில் இளம் பருவத்தினர் பொதுவாக பெரியவர்களையும் குழந்தைகளையும் உள்ளடக்கிய ஒரு பெரிய குழுமத்தின் ஒரு பகுதியாக இருந்தனர்.  

பெரும்பாலும், விடலைப் பருவ நாடகங்களில் நாடகத் தொடர் கூறுகள் உள்ளன, பல அத்தியாயங்களில் பரவியிருக்கும் ஒன்று அல்லது அதற்கு மேற்பட்ட கதை வளைவுகளை உள்ளடக்கியது. இந்த நாடகங்கள் இளம் கதாபாத்திரங்கள் தங்கள் நட்பு மற்றும் காதல் ஆகியவற்றில் வரும் பிரச்சனைகள் மற்றும் ஏற்றத் தாழ்வுகளைக் எப்படி கையாளுகின்றார்கள், அதே சமயம் இளமைப் பருவத்தி னர்கள் மேற்கொள்ளும் சவால்களை சுற்றியும் கதை சொல்லப்படுகின்றது. அறிவியல் புனைவு, கனவுருப்புனைவு, அதிரடி, பள்ளிக்காலம் மற்றும் சாகசம் போன்ற கருப்பொருள்களை கொண்டு பல பாணியில் நாடகங்கள் தயாரிக்கப்படுகின்றது.  

## தமிழ் தொலைக்காட்சித் துறை
இந்த வகைத் தொடர்கள் தமிழ் தொலைக்காட்சித் துறையில் தயாரிப்பது மிகக்குறைவு. 2000 ஆம் ஆண்டு காலப்பகுதியில் விஜய் தொலைக்காட்சி யில் கனா காணும் காலங்கள் என்ற முதல் விடலைப் பருவ நாடகம் ஒளிபரப்பானது. இந்த தொடரின் வெற்றியை தொடர்ந்து கனா காணும் காலங்கள் கல்லூரியின் கதை, கனா காணும் காலங்கள் கல்லூரி சாலை, கள்ளிக்காட்டு பள்ளிக்கூடம், காதல் சார்ந்த இது ஒரு காதல் கதை, காதலிக்க நேரமில்லை, அன்பே வா போன்ற தொடர்களும் சன் தொலைக்காட்சியில் ஒளிபரப்பான *கல்லூரி காலம்*, ஜெயா தொலைக்காட்சியில் ஒளிபரப்பான *கனவுகள் ஆயிரம்*, *கிருஷ்ணா காட்டேஜ்* போன்ற தொடர்கள் இதற்குள் அடங்கும்.  

சிங்கப்பூர் நாட்டு வசந்தம் தொலைக்காட்சியில் வெற்றி, காவியா, தில்லானா, கலாபக் காதலா, அகரம் போன்ற பல விடலைப் பருவ நாடகங்கள் தயாரிக்கப்பட்டுள்ளது. இந்த வகைத் நாடகங்கள் பல பருவங்களாக ஒளிபரப்பாகியுள்ளது.
# வாணியக்குடி



**வாணியக்குடி** (ஆங்கிலம்: Vaniyakudi) தமிழகத்தின் கடை எல்லையிலுள்ள கன்னியாகுமரி மாவட்டத்தில் அரபிக்கடலோரம் அமைந்துள்ள ஒரு மீனவ கிராமமாகும். இங்குள்ள பெரும்பான்மையான மக்கள் கத்தோலிக்க கிறிஸ்தவர்கள் ஆவர். இவர்களின் முக்கியத்தொழில் மீன்பிடித்தல் ஆகும்.  

மிக அழகான கடற்கரை, எழில்மிகு ஆலயம், கால்பந்து மைதானம், நூலகம் என சூழ்ந்திருக்கும் கிராமம் தான் வாணியக்குடி
# ஆல்ககாலேட்டு

**ஆல்ககாலேட்டு** *(Alcoholate)* என்பது ஓர் உப்பின் படிக வடிவத்தைக் குறிக்கிறது. [SnCl<sub>3</sub>(OC<sub>2</sub>H<sub>5</sub>)•C<sub>2</sub>H<sub>5</sub>OH]<sub>2</sub> மற்றும் C<sub>8</sub>H<sub>6</sub>N<sub>4</sub>O<sub>5</sub>•CH<sub>3</sub>OH. சேர்மங்களில் உள்ளது போல படிகநீருக்குப் பதிலாக ஆல்ககால் இடம் பிடித்திருந்தால் அச்சேர்மம் ஓர் ஆல்ககாலேட்டு எனப்படுகிறது.  

ஆல்ககாலேட்டு என்ற சொல்லின் இரண்டாவது பொருள் ஒரு கசாயம் அல்லது தாவரப் பொருட்களின் ஆல்ககால் கரைசல் என்பதாகும்.  

ஆல்காக்சைடு என்ற சொல்லுக்குரிய இணைபொருட்சொல் என்பது ஆல்ககாலேட்டு என்பதன் மூன்றாவது பொருளாகும். ஓர் ஆல்ககாலில் உள்ள ஐதராக்சில் குழுவுக்குப் பதிலாக, ஓர் ஐதரசன் அணு உலோக அணுவின் உதவியால் பதிலீடு செய்யப்பட்டு பெறப்படும் வழிப்பெறுதியே ஆல்காக்சைடு என்பதாகும்.
# சிரஞ்சீவி சர்ஜா


**சிரஞ்சீவி சர்ஜா** (*Chiranjeevi Sarja*, 17 அக்டோபர் 1980 - 7 சூன் 2020) என்பவர் கன்னடத் திரைப்படங்களில் நடித்த ஓர் இந்திய திரைப்பட நடிகர் ஆவார். இவர் நடிகர் துருவா சர்ஜாவின் சகோதரர், நடிகர் அர்ஜுன் சர்ஜாவின் மருமகன், மற்றும் மூத்த கன்னட நடிகர் சக்தி பிரசாத்தின் பேரனும் ஆவார்.  

## ஆரம்ப கால வாழ்க்கை
சர்ஜா பெங்களூரில், அம்மாஜி மற்றும் விஜய் குமார் ஆகியோருக்கு பிறந்தார். பின்னர் 30 ஏப்ரல், 2018 அன்று ஒரு கிறிஸ்தவ முறைப்படி, இவர்கள் திருமணம் செய்து கொண்டனர், அதைத் தொடர்ந்து அரண்மனை மைதானத்தில் 2 மே, 2018 அன்று ஒரு பாரம்பரிய இந்து முறைப்படி, திருமண விழா நடைபெற்றது.  

## தொழில்
சர்ஜா சுமார் 22 படங்களில் நடித்தார், இது 2009 ஆம் ஆண்டு வெளியான வாயுபுத்ரா திரைப்படத்தில் தொடங்கி, இது அவரது மாமா கிஷோர் சர்ஜா இயக்கியது மற்றும் சிறந்த அறிமுகத்திற்கான (ஆண்) புதுமையான திரைப்பட விருதைப் பெற்றது. இவரது பல படங்கள் பிற மொழிப் படங்களின் மொழிபெயர்ப்புகளாக இருந்தன, அதிரடி திரைப்படமான வரதானாயகா (2013), திகில் திரைப்படமான விசில் (2013), திகில் நகைச்சுவை திரைப்படமான சந்திரலேகா (2014), அதிரடி திரைப்படமான ருத்ர தாண்டவா (2015) மற்றும் அதிரடி திகில் திரைப்படமான அம்மா ஐ லவ் யூ (2018) போன்ற திரைப்படங்கள் அடங்கும்.  

## இறப்பு
6 ஜூன் 2020 அன்று, சர்ஜாவுக்கு வலிப்பு ஏற்பட்டு மூச்சு‌த் திணறல் ஏற்பட்டது. அடுத்த நாள், அவருக்கு நெஞ்சு வலி ஏற்பட்டு மதியம் 1:10 மணியளவில் சரிந்து விழுந்தார்.அவர் ஜெயநகரில் உள்ள ஒரு தனியார் மருத்துவமனைக்கு "பதிலளிக்க முடியாத நிலையில்" கொண்டு செல்லப்பட்டார்; மாலை 3.48 மணிக்கு அவர் இறந்துவிட்டதாக மருத்துவர்கள் தெரிவித்தனர். இதய நிறுத்தம் மரணத்திற்குக் காரணம் எனக் குறிப்பிடுகிறது.பசவனகுடியில் உள்ள அவரது இல்லத்தில் அஞ்சலிக்காக வைக்கப்பட்டிருந்த சர்ஜாவின் உடல் அஞ்சலிக்காக நடிகர்கள், அரசியல்வாதிகள் மற்றும் ரசிகர்கள் வருகை தந்தனர்.அவரது இறுதிச் சடங்கு ஜூன் 8ஆம் தேதி கனகபுரா<nowiki/>சாலையில் உள்ள துருவா சர்ஜாவின் பண்ணை வீட்டில் நடைபெற்றது.  

## நடித்த திரைப்படங்கள்
| ஆண்டு | திரைப்படம் | கதாபாத்திரம் | குறிப்புகள் |
| --- | --- | --- | --- |
| 2009 | *வாயுபுத்ரா* | பாலு | சிறந்த அறிமுகத்திற்கான புதுமையான திரைப்பட விருது (ஆண்) |
| 2010 | *காந்டேதே* | கிருஷ்ணா |  |
| *சிர்ரு* | சிரு |  |  |
| 2011 | *தண்டம் தசகுனம்* | சூர்யா IPS |  |
| *கெம்பே கவுடா* | ராம் | சிறப்புத் தோற்றம் |  |
| 2013 | *வரதநாயக்கா* | ஹரி |  |
| *விசில்* | ராம் |  |  |
| 2014 | *சந்திரலேகா* | சந்து |  |
| *அஜித்* | அஜித் |  |  |
| 2015 | *ருத்ர தாண்டவா* | சிவராஜ் |  |
| *ஆட்டகாரா* | மிருத்யுஞ்சய் |  |  |
| *ராம்-லீலா* | ராம் |  |  |
| 2017 | *ஆக்* | அர்ஜூன் / சிவா |  |
| *பர்ஜாரி* | ஒரு சிப்பாயாக | சிறப்புத் தோற்றம் |  |
| 2018 | *பிரேமா பராகா* | சிறப்புத் தோற்றம் |  |
| *சம்காரா* | ஸ்ரீசைலா |  |  |
| *சீசர்* | சீசர் |  |  |
| *அம்மா ஐ லவ் யூ* | சித்தார்த் |  |  |
| 2019 | *சிங்கா* | சிங்கா |  |
| 2020 | *காக்கி* | சிரு |  |
| *ஆத்யா* | ஆதித்ய சங்கர் |  |  |
| *சிவர்ஜுனா* | சிவா |  |  |
| *ராஜமார்தாண்டா* | ராஜா | *படப்பிடிப்பு தள்ளிவைக்கப்பட்டது* |  |
| *ஏப்ரல்* | *படம் எடுக்கப்பட்டு வருகிறது* |  |  |
| *ரணம்* | *படம் எடுக்கப்பட்டு வருகிறது* |  |  |
| *சத்ரியா* | *படம் எடுக்கப்பட்டு வருகிறது* |  |  |
# அப்துல் ரகுமான் இப்னு அவ்பு


**அப்துல் ரகுமான் இப்னு அவ்பு** (*Abd al-Rahman ibn 'Awf*, **அப்து அல்-ரஹ்மான் இப்னு 'அவ்ஃப்**, கிபி 581 - 654) இறைத்தூதர் முகம்மது நபியின் தோழர்களில் ஒருவராகவும் சொர்க்கத்தில் நுழைய வாக்குறுதியளிக்கப்பட்ட பத்து நபித்தோழர்களில் ஒருவராக அறியப்படுகிறார்.  

## பின்னணி
இவரது பெற்றோர் இருவரும் மக்காவில் உள்ள குறைசி பழங்குடி குலத்தைச் சேர்ந்தவர்கள். இவரது தந்தை 'அவ்ஃப் இப்னு' அப்த் -அவ்ஃப் மற்றும் அவரது தாயார் அல்-ஷிஃபா பின்த் 'ஆவ்ஃப் ஆவார்.  

இயற்பெயர் அப்து அம்ர் என்பதாகும். இஸ்லாத்தை ஏற்ற பின்னர் முஹம்மது நபி தான் அவரை 'அப்துல் ரஹ்மான்' ("மிக்க கருணையாளரின் வேலைக்காரன்") என்று பெயர் மாற்றினார். அவரது அசல் பெயர் அப்துல் காபா என்றும் கூறப்படுகிறது.  

## இஸ்லாத்திற்கு திரும்புதல்
முஹம்மது நபி(ஸல்) அவர்களின் தோழரான அபுபக்கர் அவர்கள் இஸ்லாம் பற்றி 'அப்துல் ரஹ்மானுடன் பேசினார், பின்னர் இறைத்தூதரை சந்திக்க அழைத்தார், பின்னர் அல்லாஹ்வின் மீதும் தூதரின் மீதும் நம்பிக்கை கொண்டு இஸ்லாம் மதத்தில் இணைந்தார் இஸ்லாத்தை ஏற்றுக்கொண்ட முதல் எட்டு பேரில் அப்துல் ரஹ்மான் அவர்களும் ஒருவர்.  

## ஆட்சியாளரை தேர்ந்தெடுத்ததில் பங்கு
ஆகஸ்ட் 634 இல், முதல் இஸ்லாமிய ஆட்சியாளரான அபுபக்கர் அவர்கள் இறக்கும் தருவாயில் அடுத்த ஆட்சியளர் பற்றி 'அப்துல்-ரஹ்மான் மற்றும் உத்மானை ஆகியோரிடம் உமர் இப்னு கத்தாப் அவர்களை வாரிசாக நியமித்ததாக அவர்களுக்குத் தெரிவித்தார்.  
<sup data-ve-ignore="true">&#x5B; *<span title="This claim needs references to reliable sources. (January 2015)">மேற்கோள் தேவை</span>* &#x5D;</sup>  
644 ஆம் ஆண்டில், இரண்டாம் ஆட்சியாளரான உமர் இறக்கும் தருவாயில் ஆறு உறுப்பினர்களைக் கொண்ட ஒரு குழுவை (ஷூரா கவுன்சில்) தங்களில் ஒருவரை அடுத்த ஆட்சியாளராக தேர்வு செய்ய பரிந்துரைத்தார் . இந்த குழுவில் சாத் இப்னு அபி வகாஸ், அப்துல்-ரஹ்மான் இப்னு அவ்ஃப், ஜுபைர் இப்னுல் அவாம், தல்ஹா இப்னு உபைத் அல்லாஹ், அலி இப்னு அபி தலிப் மற்றும் உத்மான் இப்னு அஃபான் ஆகியோர் இருந்தனர். இதில் உத்மானை மூன்றாவது கலீபாவாக 'அப்துல்-ரஹ்மான் இப்னு' அவ்ஃப் தேர்ந்தெடுத்தார்.  

### தாராள மனப்பான்மை
'அப்துல் ரஹ்மான் அக்கால கட்டத்தில் செல்வந்தராகவும் தனிப்பட்ட தாராள மனப்பான்மை கொண்டவராகவும் இருந்தார். ஒருமுறை ஆயிஷா குறிப்பிட்டார், "அல்லாஹ்வின் தூதர் சொல்வதை நான் கேட்டுள்ளேன்: 'அப்துல் ரஹ்மான் இப்னு அவ்ஃப் சொர்க்கத்தில் ஊர்ந்து செல்வதை நான் கண்டிருக்கிறேன்." இது 'அப்துல்-ரஹ்மானிடம் மீண்டும் மீண்டும் கூறப்பட்டது: அவர் பதிலளித்தார்: "என்னால் முடிந்தால், நான் நிச்சயமாக சொர்க்கத்தில் நிற்க விரும்புகிறேன். *யா அம்மா*, இந்த முழு ஒட்டக கூண்டில்கள் அதில் உள்ள அனைத்து பொருட்களையும் கொண்டு, நான் தர்மமாக தருவேன் என்று சத்தியம் செய்கிறேன்.பின்னர் அவ்வாரே செய்தார்.  

## இறப்பு
அப்துல் ரஹ்மான் இப்னு அவ்ஃப் லேவண்ட்<nowiki/>ல் 75 வயதில் (653-654 கிபி) அன்று இறப்பெய்தினார் இன்றைய ஜோர்டானின் அம்மான் நகரின்<nowiki/>வடகிழக்கில் ஒரு மலையில் அவர் உடல் அடக்கம் செய்யப்பட்டது.
# பெரலசேரி சுப்பிரமணியர் கோயில்

**பெரலசேரி சுப்பிரமணியர் கோயில்** (*Peralassery Sri Subramanya Temple*) என்பது இந்திய மாநிலமான கேரளத்தின் கண்ணூர் மாவட்டத்தின் பெரலசேரி என்ற ஊரில் அமைந்துள்ள ஒரு முருகன் கோயில் ஆகும். இக்கோயில் கண்ணூரில் இருந்து சுமார் 15 கி.மீ. தொலைவில் அமைந்துள்ளது.  

இராமனும், இலட்சுமணனும் சீதையை மீட்க இலங்கைக்குச் செல்லும் வழியில் இங்கு தங்கியதாகவும் அவரே முருகன் சிலையை சிறுவியாகவும் தொன்மம் நிலவுகிறது. இக்கோயில் உட்புறத்தில் எங்கு பார்த்தாலும் வெண்கலம், செம்பாலான பாம்பு உருக்கள் உள்ளன. இந்க் கோயிலுக்குச் சொந்தமான அழகிய குளம் உள்ளது.  

இக்கோயிலில் அக்டோபர் மாதத்தில் காவிரிச் சங்கமம் விழா, திசம்பரில் கார்த்திகை உற்சவம், திசம்பர் கடைசி வாரத்தில் ஏழு நாட்கள் நடக்கும் கூடியாட்டம் போன்றவை முக்கியமான விழாக்களாகும்.
# 2020 நோரில்சுக் எண்ணெய்க் கசிவு


## காரணம்

நோரில்ஸ்க்-டைமிர் (என்.டி.இ.கே) நிறுவனத்தின் நிலக்கரியினால் எரிக்கப்படும் வெப்ப, மின் உற்பத்தி நிலையத்திற்கான காப்பு எரிபொருளாக டீசல் எண்ணெய் பயன்படுத்தப்படுகிறது. எரிபொருள் தேக்கத் தொட்டி இல. 5 இன் அடிப்பகுதியில் உள்ள துளைகள் செயலிழந்ததை அடுத்து, இது அரிப்பை உருவாக்கியது. 2014 ஆம் ஆண்டில், உருசிய நடுவண் சுற்றுச்சூழல் நிறுவனமான ரோஸ்டெக்னாத்சோர் தொட்டிகளின் சுவர்கள் மற்றும் கூரையின் வெளிப்புறம் துருப்பிடிக்காதவாறு சுத்தம் செய்து, அரிப்பு எதிர்பொருள் பூச்சுகளை மீட்டெடுக்கவும், 2016 அக்டோபருக்குள், சிதைவுறுத்தா சோதனைகளை மேற்கொள்ளவும் உத்தரவிட்டது. ஆனாலும் இவை எதுவும் செய்யப்படவில்லை.  

தொட்டி இல. 5 அது கட்டப்பட்ட நிலத்தடி உறைபனி உருகத் தொடங்கியபோது செயலிழக்க ஆரம்பித்தது. நிறுவனம் கூறியது: "30 ஆண்டுகளுக்கும் மேலாக சிக்கல்கள் இல்லாமல் பணியாற்றிய இந்த உறைபனி அடித்தளத்தின் தாங்கிகள் திடீரெனக் கீழே இறங்கியதால், டீசல் எரிபொருள் சேமிப்புத் தொட்டி சேதமடைந்தது, இதன் விளைவாக எரிபொருள் கசிவு ஏற்பட்டது." என என்.டி.இ.கே நிறுவனம் அறிவித்தது.  

இந்த எண்ணெய்க் கசிவால் 180,000 சதுர மீட்டர் (44 ஏக்கர்) பகுதியில் உடனடிப் பாதிப்பு ஏற்பட்டது. பின்னர் அருகிலுள்ள தால்திகன் ஆறு, பின்னர் பியாசினோ ஏரி ஆகியவற்றுக்குக் கசிவு பரவியதால், 350 சதுர கிலோமீட்டர் (135 சதுர மைல்) பரப்பளவை மாசுபடுத்தியது. சாலைகள் இல்லாததாலும், ஆறுகள் மிகவும் ஆழமற்றவை என்பதாலும், தூய்மைப்படுத்தும் முயற்சிகள் கடினமாக இருக்கும் என்று எதிர்பார்க்கப்பட்டது. அவசரகால நிவாரண நடவடிக்கைகளின் உடனடி செலவு 10 பில்லியன் ரூபிள் (146 மில்லியன் அமெரிக்க டாலர்) என்று மதிப்பிடப்பட்டுள்ளது, மொத்தம் 100 பில்லியன் ரூபிள் (1.5 பில்லியன் அமெரிக்க டாலர்) சுத்தம் செய்ய செலவாகும், இதற்கு ஐந்து முதல் 10 ஆண்டுகள் வரை ஆகும் எனவும் மதிப்பிடப்பட்டுள்ளது.
# இந்திய அறிவியல் கல்வி மற்றும் ஆராய்ச்சி நிறுவனம், திருப்பதி



**இந்திய அறிவியல் கல்வி மற்றும் ஆராய்ச்சி நிறுவனம், திருப்பதி** (*Indian Institute of Science Education and Research, Tirupati*) ஒரு பொது ஆராய்ச்சி மற்றும் கல்வி நிறுவனம், திருப்பதியில் அமைக்கப்பெற்றுள்ளது. மனித வளமேம்பாடு அமைச்சால் நிறுவப்பட்டது. இஃது, உயர்நிலை அறிவியற் சார் கற்றல் மற்றும் ஆராய்ச்சி போன்றவற்றை ஊக்குவித்து, இளங்கலை மற்றும் முதுகலை படிப்புகளில் வழங்கி, உயர்தர அறிஞர்களையும் கல்வியாளர்களையும் உருவாக்கும் பொருட்டு அமைப்பெற்றுள்ளது.  

இந்நிறுவனம் இந்திய அரசால் நாட்டளவில் முதன்மை நிறுவனமாக அடையாளம் காண்டுள்ளது. 2015 ஆம் ஆண்டு ஆகஸ்டு மாதம் செயல்படத்தொடங்கியது.  

## வரலாறு
ஆந்திர பிரிவு மசோதாவின் ஒரு பகுதியாக இந்த நிறுவனம் ஆந்திர மாநிலத்திற்கு ஒதுக்கப்பட்டது. மத்திய மனிதவள அமைச்சர் ஸ்மிருதி இரானி 28 மார்சு, 2015 அன்று இந்நிறுவனத்திற்கு அடிக்கல் நாட்டினார்.  

தொடக்கத்தில், இந்நிறுவனம் திருப்பதியிலுள்ள சிறி இராமா கல்வி சமுகவமைப்பில் தற்காலிக வளாகத்தில் பணிகளைத் தொடங்கியது. ஆந்திர மாநில அரசு நிரந்திர வளாகம் அமைக்க 250 ஏக்கர் நிலத்தை வழங்கியுள்ளது, அதில் இன்னும் சில ஆண்டுகளில் கட்டமைப்பு முடித்துவிடப்படும் என எதிர்ப்பார்க்கப்படுகிறது.
# இருகூறு கோட்டுரு


இருகூறு கோட்டுரு <math>|U|=5</math> <math>|V| = 3</math>]]  
கோட்டுருவியலில் **இருகூறு கோட்டுரு** (*bipartite graph*) என்பது கீழ்வருமாறு அமையும் கோட்டுருவாகும்:  

ஒரு கோட்டுரு இருகூறு கோட்டுருவெனில்:  
- அதன் முனைகள் <math>U,</math> <math>V</math> என்ற இரு சேர்ப்பிலா மற்றும் சாரா கணங்களாகப் பிரிக்கப்பட்டிருக்கும்
- <math>U</math> இன் ஒவ்வொரு முனையும் <math>V</math> இன் ஒரு முனையோடு இணைக்கப்பட்டிருக்கும்.

இருகூறு கோட்டுருவின் முனைகணங்கள் <math>U,</math> <math>V</math> இரண்டும் அக்கோட்டுருவின் "பாகங்கள்" எனப்படும். ஒற்றை-நீள சுழற்சிகளற்ற கோட்டுரு இருகூறு கோட்டுருவாக இருக்கும்.  

<math>U,</math> <math>V</math> இரண்டையும் இரு நிறங்களைக் கொண்டு கோட்டுருவை நிறந்தீட்டலுக்குச் சமமாகக் கருதலாம். <math>U</math> இலுள்ள முனைகளெல்லாம் நீலநிறத்திலும் <math>V</math> இலுள்ள முனைகளெல்லாம் பச்சை நிறத்திலும் எடுத்துக்கொள்ளப்பட்டால், கோட்டுருவின் ஒவ்வொரு விளிம்பின் ஒரு முனை நீலநிறத்திலும் மற்றொரு முனை பச்சைநிறத்திலும் அதாவது ஒவ்வொரு விளிம்பின் இருமுனைகள் வெவ்வேறு நிறங்களில் அமைந்திருக்கும். இதுவே கோட்டுருநிறந்தீட்டலின் தேவையுமாகும்.  
மாறாக, இருகூறற்ற கோட்டுருவில் இதுபோன்ற நிறந்தீட்டல் சாத்தியமில்லை. எடுத்துக்காட்டாக முக்கோணத்தில் ஒரு முனை நீலம், இரண்டாவது முனை பச்சை நிறமிடப்பட்டால், மூன்றாவது முனை நீலம் மற்றும் பச்சை நிற முனைகள் இரண்டுடனும் இணைக்கப்பட்டிருக்கும். எனவே மூன்றாவது முனைக்கு நீலம் அல்லது பச்சை நிறம் தீட்ட முடியாது. இரண்டில் ஏதேனும் ஒரு நிறத்தை மூன்றாவது முனைக்குத் தீட்டினால் முக்கோணக் கோட்டுருவின் ஒரு விளிம்பு ஒரே நிறமுனைகளைக் கொண்டிருக்கும். இது கோட்டுரு நிறந்தீட்டலின் கட்டுப்பாட்டிற்கு முரணாக அமையும்.  

இருகூறு கோட்டுருவானது <math>G=(U,V,E)</math> எனக் குறிக்கப்படுகிறது. இதில் <math>U,</math> <math>V</math> இரண்டும் கோட்டுருவின் பிரிவினைப் பகுதிகள். <math>E</math> கோட்டுருவின் விளிம்புகள்  

ஒரு இருகூறு கோட்டுரு இணைப்புள்ளதாக இருந்தால் அதற்கு ஒன்றுக்கு மேற்பட்ட இருகூறுகள் இருக்கலாம். <math>|U|=|V|</math> எனில் (இரண்டிலும் உள்ள முனைகளின் எண்ணிக்கை சமம்), <math>G</math> கோட்டுருவானது "சமநிலை" இருகூறு கோட்டுரு என அழைக்கப்படும்.